
Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 10-րդ մասի և 18-րդ հոդվածի 1-ին մասի 42-րդ կետի հիման վրա՝ հաշվի առնելով Թալինի համայնքապետարանի և «Իմ գյուղը» հասարակական կազմակերպության միջև կնքված համագործակցության մասին հուշագիրը և համայնքի ղեկավարի առաջարկությունը։
1. Իրավական ակտի ընդունման նպատակը և կարգավորման անհրաժեշտությունը
Իրավական ակտի ընդունման նպատակն է ապահովել համայնքում տեղական ինքնակառավարման մարմինների և քաղաքացիական հասարակության կառույցների միջև արդյունավետ համագործակցությունը, նպաստել համայնքի մարդկային և ինստիտուցիոնալ կարողությունների զարգացմանը, ինչպես նաև բնակչության մասնակցային կառավարման խթանմանը։
Նախագծով նախատեսվում է համագործակցել «Իմ գյուղը» հասարակական կազմակերպության հետ և իրականացնել «Համայնքի կարողությունների զարգացում» տասներկուամսյա ծրագիրը՝ 2026 թվականի նոյեմբերի 1-ից մինչև 2027 թվականի հոկտեմբերի 31-ը։ Ծրագրի ընդհանուր արժեքը սահմանվում է 6,600,000 ՀՀ դրամ՝ ամսական մինչև 550,000 ՀՀ դրամ ֆինանսավորմամբ։
Կարգավորման անհրաժեշտությունը պայմանավորված է ծրագրին համայնքային աջակցություն տրամադրելու և համայնքային միջոցների նպատակային օգտագործումը երաշխավորելու պահանջով։ Նախագծով սահմանվում են պայմանագրային պարտավորությունների, հաշվետվողականության և վերահսկողության հստակ մեխանիզմներ։
2. Իրավական ակտի ընդունման կապակցությամբ այլ իրավական ակտերի ընդունման անհրաժեշտությունը
Որոշման նախագծի ընդունման կապակցությամբ այլ իրավական ակտերի ընդունման կամ փոփոխման անհրաժեշտություն չի առաջանում, բացառությամբ համայնքի ղեկավարի կողմից «Իմ գյուղը» ՀԿ-ի հետ համապատասխան ծրագրի իրականացման և ֆինանսավորման պայմանագրի կնքման։
3. Իրավական ակտի ընդունման կապակցությամբ համայնքի բյուջեում եկամուտների և ծախսերի ավելացման կամ նվազեցման մասին
Ավագանու որոշման նախագծի ընդունման կապակցությամբ համայնքի բյուջեում  առաջանում է ծախսերի ավելացում ։ 
4. Նախագծով առաջարկվող կարգավորումների բնույթն ու նպատակը ֆինանսատնտեսական տեսանկյունից
Կարգավորումներն ուղղված են հասարակական կազմակերպության ներգրավմամբ համայնքային նշանակության ծրագրերի իրականացմանը։ Ֆինանսական միջոցների տրամադրման նկատմամբ սահմանվում է վերահսկողություն. մասնավորապես, գումարները փոխանցվելու են ամսական կտրվածքով՝ բովանդակային և ֆինանսական հաշվետվությունների, ինչպես նաև կատարված աշխատանքների ընդունման փաստաթղթերի հիման վրա, ինչը բացառում է միջոցների ոչ նպատակային ծախսումը։
5. Սոցիալական ուղղություն
Ծրագրի իրականացումը նպաստելու է համայնքի բնակիչների, երիտասարդների և ակտիվ խմբերի գիտելիքների, հմտությունների և կարողությունների զարգացմանը՝ ստեղծելով նոր հնարավորություններ տեղական մակարդակում։
6. Տնտեսական զարգացման և մասնակցային կառավարման ուղղություն
Ծրագիրը խթանում է քաղաքացիական հասարակության ինստիտուտների մասնակցությունը համայնքային խնդիրների լուծմանը, նպաստում է տեղական ինքնակառավարման մարմինների և հասարակական սեկտորի միջև երկկողմանի արդյունավետ գործընկերության ամրապնդմանը։
7. Իրավական ակտի կիրառման դեպքում ակնկալվող արդյունքները
«Համայնքի կարողությունների զարգացում» տասներկուամսյա ծրագրի հաջող և թափանցիկ իրականացում,
Համայնքային բյուջետային միջոցների նպատակային, արդյունավետ և հաշվետվողական ծախսման ապահովում,
«Իմ գյուղը» ՀԿ-ի հետ գործընկերային հարաբերությունների ամրապնդում և համայնքի զարգացմանն ուղղված նախաձեռնությունների խթանում,
Համայնքի գույքային և ֆինանսական շահերի պաշտպանության ապահովում՝ պայմանագրային և վերահսկողական մեխանիզմների միջոցով։



